Samantha Vice

Samantha Wynne Vice (tí wọ́n bí ní ọjọ́ kejìlá oṣù kẹta ọdún 1973) jẹ́ South African oníwòye ọmọ ìlú South Africa. Ó sì tún jẹ́ ọ̀jọ̀gbọ́n ní University of the Witwatersrand (Wits). Ẹ̀ka iṣẹ́ rẹ̀ ni ethics àti ìwòye agbègbè, ní báyìí ó ti gbajúmọ̀ fún àwọn iṣẹ́ rẹ̀ lórí àwọn ìwòye tó ti wà nílẹ̀ tẹ́lẹ̀ àti ìwòye ajẹmọ́wà àti ẹ̀dá ènìyàn. 
 Ètò ẹ̀kọ́ rẹ̀ àti àwọn ipò tí ó dìmú 
Orílẹ̀-èdè South Africa ni wọ́n bí Vice sí, ó sì gboyè bachelor's àti master's ní Rhodes University. Ní ọdún 2003, ó gboyè PhD nínú ẹ̀kọ́ ìwòye ní University of Reading, èyí tí ó lọ látàrí ètò ẹ̀kọ́ ọ̀fẹ́ tí ó gbà lọ́wọ́ Commonwealth. Lẹ́yìn náà, ó dára pọ̀ mọ́ philosophy faculty ní ilé-ẹ̀kọ́ Rhodes, tó sì pàpà di olórí ẹ̀ka náà. Ní ọdún 2011, ó gba àmì-ẹ̀yẹ ti Rhodes Vice-Chancellor's Distinguished Research Award, èyí tí wọ́n pèsè sílẹ̀ fún àwọn olórí ẹ̀ka ẹ̀kọ́ tí ó jẹ́ ọmọ ogójì ọdún àti sílẹ̀, tí wọ́n sì ń ṣe iṣẹ́-ìwádìí.

Ní oṣù kìíní ọdún 2015, wọ́n yàn án gẹ́gẹ́ bíi ọ̀jọ̀gbọ́n ní Wits, níbi tí ó ti ṣiṣẹ́ ní ẹ̀ka ìwòye àti ní Wits Centre for Ethics. Wọ́n gbà á sí Academy of Science of South Africa ní oṣù kẹwàá ọdún 2021.

 Àwọn iṣẹ́ rẹ̀ 
Iṣẹ́ Vice tí ó dára jù lọ nípa ẹ̀yà ni 'white privilege' àti 'white guilt'. Àyọkà rẹ̀ ti ọdún 2010 tí àkọ́lé rẹ̀ ń jẹ́ "'How Do I Live in This Strange Place?'", tí ó tẹ̀ jáde ní Journal of Social Philosophy lásìkò tí ó wà ní Rhodes, ni ó ti sọ̀rọ̀ nípa ìtìjú àti ìdálẹ́bi tí ó jẹ́ ìrírí àwọn ará Òyìnbó ní ilẹ̀ South Africa.  Lẹ́yìn tí Eusebius McKaiser ṣe àtẹ̀jáde àfikún rẹ̀ sí àyọkà náà, àríyànjiyàn rẹ̀ di debate ìta gbangba; èyí tí Mail & Guardian tẹ̀ jáde tí wọ́n sì ṣe àfikún tiwọn  èyí tí ó sì mú kí Wits Centre for Ethics ṣètò àpéjọ kan lórí àyọkà náà, tí àwọn ènìyàn bíi Vice, McKaiser, Pierre de Vos, àti oníwòye Ward Jones àti David Benatar jẹ́ sọ̀rọ̀-sọ̀rọ̀ níbẹ̀.

Àwọn ìtọ́kasí